อี-วอลเล็ต ช็อปได้ ไม่ต้องถือเงินสด
ปีหน้าเทรนด์นี้มาแน่ อี-วอลเล็ต หรือกระเป๋าเงินอัจฉริยะ กระเป๋าเงินออนไลน์ ที่ตลาดเงินเมืองไทยมีแนวโน้ม
25 ก.ย. 2559

ปีหน้าเทรนด์นี้มาแน่ อี-วอลเล็ต หรือกระเป๋าเงินอัจฉริยะ กระเป๋าเงินออนไลน์ ที่ตลาดเงินเมืองไทยมีแนวโน้มก้าวข้ามขั้น แทนที่จะเปลี่ยนจากการใช้เงินสด มาเริ่มต้นยุคดิจิทัลด้วยโมบายแบงก์กิ้ง กลับกระโดดมาที่อี-วอลเล็ต
เริ่มจากการแข่งขันของค่ายโทรมือถือ 3 ค่ายหลัก จากการให้บริการเดบิต เครดิตในการซื้อสินค้าและชำระหน้าร้านค้าที่เป็นออฟไลน์ขยายมาออนไลน์ จนร่วมมือกันให้บริการโอนเงินข้ามค่าย เมื่อปลายปีก่อน โดยมีค่ายทรูที่ให้บริการทั้งออนไลน์และออฟไลน์คือร้านค้าสะดวกซื้อเซเว่นอีเลฟเว่น
จุดพลุครั้งใหม่ เมื่อเกิดแรบบิท ไลน์ เพย์ กำฐานลูกค้าสูงถึง 1.5 ล้านคน พร้อมบุกเพิ่มจุดบริการและร้านค้าไปทับเส้นบัตรแรบบิท เป้าหมาย 3-4 ปีข้างหน้า มีลูกค้าเพิ่มเป็น 8 ล้านคน จากลูกค้าไลน์ทั้งหมด 33 ล้านคน จากการขยายจุดบริการไปยัง 90 ร้านค้าแบรนด์อาหาร 4,000 จุดทั่วกรุงเทพฯ ของบัตรแรบบิท และขยายไปให้บริการในรถไฟฟ้าบีทีเอสในต้นปีหน้า
แนวโน้มที่ว่านี้ ผู้บริโภคจะรับมืออย่างไร กับการถาโถมของเทคโนโลยี